Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 7523

(5) Bizonyos vállalkozások vagy üzemek működését segítő támogatás akkor tekinthető összeegyeztethetőnek a közös piac szabályszerű működésével, ha – ez a támogatás a (2) bekezdés első francia bekezdésében meghatározott szerkezetátalakítási program szerves részét képezi, – a támogatást legalább évi egy alkalommal fokozatosan csökkentik, – a támogatás összegét és intenzitását a szerkezetátalakítás ideje alatt a működőképesség fenntartásához feltétlenül szükséges mértékre korlátozzák, és a szerkezetátalakítás érdekében tett erőfeszítések – a beruházáshoz nyújtott támogatást is figyelembe véve – feltétlenül indokolttá teszik a támogatást. Az ilyen támogatás vizsgálata során a Bizottság figyelembe veszi a szóban forgó egység vagy egységek és az érintett régió vagy régiók problémáit, valamint a támogatásnak az acéltermékek piacán kívül, így különösen a közlekedési piacon jelentkező másodlagos hatásait.

Source: https://magyarkozlony.hu/hivatalos-lapok/ef6d1064adc3681a135a845696cfcd63a57e3768/dokumentumok/755b096f4aa1b1c940835872535bc4c5a9a35d20/letoltes